FISA DE POST :

 ASISTENT RELAŢII PUBLICE ŞI COMUNICARE (studii medii)
Nr. 


Organizatia: SC ……………. SRL
Denumirea postului: Asistent relaţii publice şi comunicare (studii medii)  

Codul COR: 342906
Titularul postului: 

Scopul postului ,activitati principale si responsabilitati :

Asistentul de relaţii publice şi comunicare este intermediar între organizaţia pe care o reprezintă şi publicurile specifice acelei organizaţii, fiind responsabil faţă de aceste parţi şi distribuind informaţii care dau posibilitatea publicurilor instituţiei să-i înţeleagă politicile.

Prin latura comunicaţională desfăşoară activităţi legate de constatarea şi influenţarea opiniilor unui grup de persoane. Pentru aceasta realizează cercetarea tuturor publicurilor: primeşte informaţii de la acestea, informează conducerea in legătura cu atitudinile şi reacţiile acestora, participă la implementarea de politici care demonstrează atenţia crescută faţă de publicuri si evaluează constant eficienţa tuturor programelor de relaţii publice.

Poate implementa programe de acţiune planificate, care să servească atât organizaţia, cât şi interesul public. Activitatea lui se bazează pe comunicare eficientă şi pe realitate, fiind legată de fapte.

Asistentul de relaţii publice şi comunicare poate avea mai multe roluri, în funcţie de necesităţile organizaţiei:

1 analist: el trebuie să cunoască organizaţia (statut, istorie, imagine, cultură), bunurile şi serviciile organizaţiei, publicuri variate, mediul, comunicările anterioare.

2 cercetător: va încerca să obţină toate datele, să facă sondaje, anchete, analize, pentru a putea aprecia şi sfătui organizaţia, propunând soluţii (fiind aşadar şi consilier);

3 implementator de strategie: implementează strategii pentru interior sau pentru exterior in conformitate cu obiectivele vizate, incitând, persuadând, pentru a atrage atenţia publicurilor sau a schimba atitudini şi comportamente;

4 responsabil cu logistica: realizează bugete şi calendare ale acţiunilor;

5 creator: concepe mesajul;

6 specialist: alege forma mesajului, caractere potrivite pentru tipar, fotografii, ilustraţii, culori, prezentări grafice;

7 rol tehnic: alege mass-media;

8 rol de imaginaţie: alege suporturile;

9 rol de expertiză: alege tehnicile de comunicare;

10 educator, comunicator şi om de echipă etc.

Asistentul de relaţii publice şi comunicare poate să funcţioneze în interiorul unei organizaţii, ca angajat al unei firme de consiliere în relaţii publice sau ca şi consultant independent .

În interiorul unei organizaţii, asistentul de relaţii publice şi comunicare are ocazia să îndeplinească diverse sarcini, în funcţie de tipul organizaţiei şi de anvergura departamentului de comunicare unde funcţionează. 

Comunicarea internă reprezintă o cale de a gestiona anumite nevoi ale organizaţiei (integrarea noilor angajaţi, organizarea muncii, circulaţia informaţiilor, sentimentul de apartenenţă, climatul intern). 

Comunicarea externă este asociată manifestărilor publice ale asociaţiei: 

· relaţiile cu presa, 

· expoziţiile, 

· audiovizualul, 

· publicitatea, 

· promovarea, 

· campaniile de opinie, 

· organizare de evenimente (lansări, cocteiluri, inaugurări), 

· gestiunea crizelor, 

· campaniile de finanţare, 

· propaganda, 

· afacerile publice, 

· lobby-ul, 

· serviciul de informare si de reclamaţii,

· revista presei, 

· feedback-ul.

Asistentul de relaţii publice şi comunicare dintr-o agenţie se diferenţiază de cel dintr-un departament de PR al unei organizaţii, chiar dacă tehnicile utilizate sunt întotdeauna aceleaşi. 

Lucrează cu mai mulţi clienţi (organizaţii, ONG, asociaţii, oameni publici etc.) pe parcursul unui an, experienţa şi capacitatea de a lucra în condiţii de stres fiind factori extrem de importanţi.

Asistentul de relaţii publice dintr-o agenţie este, deci, la dispoziţia asistentului de relaţii publice din organizaţie.

Ei sunt definiţi ca PR-işti independenţi pentru agenţii sau organizaţii, oferindu-le acestora serviciile lor. 

Se specializează, de obicei, pe un segment îngust al profesiei (organizator de evenimente, creator de mesaj etc.), fiind angajat în virtutea acestor calităţi.

Prin acumulare de experienţă şi dobândire de competenţe manageriale, asistentul de relaţii publice şi comunicare poate evolua către poziţia de manager în relaţii publice şi comunicare.

COMPETENTE FUNDAMENTALE

1 Munca în echipe multidisciplinare

2 Dezvoltare profesională

3 Comunicare interactivă

4 Comunicare interpersonală

5 Planificarea activităţii proprii

COMPETENTE GENERALE PE DOMENIUL DE ACTIVITATE
1 Realizarea materialelor 

2 Organizarea de evenimente

COMPETENTE SPECIFICE OCUPAŢIEI

1 Organizarea campaniilor integrate

2 Evaluarea eficientei programelor de relaţii publice

3 Participă la eficientizarea comunicării în organizaţie

4 Menţinerea relaţiilor cu mass-media

5 Pregătirea întâlnirilor de lucru

DEZVOLTARE PROFESIONALĂ

Participă la cursuri de perfecţionare şi alte manifestări de specialitate

· Participarea la cursuri de perfecţionare şi la alte manifestări de specialitate se face în funcţie de necesităţile de perfecţionare identificate.

· Cursurile de perfecţionare profesională se stabilesc în funcţie de obiectivele care trebuie atinse

Surse de informare:

– publicaţii de specialitate;

– Internet;

– referate si comunicări ştiinţifice;

– schimb de informaţii şi schimb de experienţă cu persoane cu ocupaţie similară;

– seminarii şi simpozioane etc.

Instruirea se referă şi la domenii conexe: 

· jurnalism, 

· propaganda, 

· marketing, 

· lobby, 

· publicitate, 

· producţie publicitară, 

· artă grafică, 

· afaceri publice, 

· activităţile agentului de presă, 

· susţinerea vânzărilor (merchandising support), 

· cercetare (primară si secundară) etc.

Instruirea profesională se referă atât la partea teoretică cât şi practică în domeniul relaţiilor publice şi al comunicării.

Dezvoltarea instruirii profesionale impune o instruire anterioară şi o autoinstruire permanentă

Cunoştinţele:

– minim necesar de cunoştinţe profesionale care să permită identificarea punctelor slabe care ar necesita un plus de cunoştinţe;

– codul deontologic al profesiei;

– surse de informare;

– furnizori de formare;

– asociaţii profesionale;

– tehnici şi metode de selecţie a materialului;

– metode de autoevaluare etc.

Statutul asistentului de relaţii publice şi comunicare:

- angajat al unei organizaţii;

- liber profesionist;

- angajat al unei agenţii specializate de relaţii publice.

Clienţi:

- departamente ale organizaţiei proprii – în cazul în care au contract de munca într-o organizaţie;

- persoane publice şi organizaţii – în cazul în care sunt liber profesionişti sau angajaţi ai unei agenţii.

Caracteristici psiho-sociale:

– pregătire profesională;

– statut social;

– mediul de provenienţă;

– tipologie psihologică.

REALIZAREA MATERIALELOR

1. Selectează suporturile mediatice 

1.1. Alegerea suportului mediatic se face în relaţie directă cu obiectivele vizate, conceptul creativ si valorile organizaţiei.

1.2. Suportul mediatic ales trebuie să fie în concordanţă cu caracteristicile publicului ţintă şi mijloacele de distribuţie către acesta.

1.3. Alegerea suportului mediatic ţine cont de bugetul alocat.

2 Proiectează materialele 

2.1. Alegerea conceptului se face în funcţie de obiectivele ce trebuie atinse şi axa care trebuie privilegiată.

2.2. Textul corespunde tehnicilor utilizate.

2.3. Textul surprinde esenţa, în concordanţă cu axa de comunicare.

3. Asistă realizarea materialelor 

3.1. Alegerea echipei/partenerului de producţie se

realizează în funcţie de specializarea acestuia, şi

calitatea impusă.

3.2. În alegere se va ţine cont de oferta pieţei şi

bugetul alocat.

4. Organizează distribuţia către grupurile/ publicurile ţintă

4.1. Distribuţia se va realiza în funcţie de publicurile ţintă.

4.2. Modul de distribuţie va fi ales în funcţie de caracteristicile sale.

4.3. Modul de distribuţie va ţine seama de obiectivele de relaţii publice şi comunicare.

Parteneri:

– graficianul;

– producătorul;

– tipografia;

– agenţia de relaţii publice;

– agentul independent de relaţii publice;

– designer-ul etc.

Tipuri de suporturi:

– scrise;

– grafice;

– vizuale;

– sonore;

– video;

– obiecte-suport;

– tridimensionale.

Tipuri de materiale:

– mesaje;

– comunicate de presă;

– interviuri;

– prezentări;

– news-lettere;

– discursuri;

– afişe;

– broşuri;

– fly-ere;

– rapoarte;

– reviste interne;

– manual de conduită a personalului din organizaţie;

– formulare tipizate etc.

Tipuri de mesaje:

– de ordin politic;

– de prestigiu;

– care vizează o schimbare de comportament;

– comercial;

– utilitar;

– combatant.

Distribuţie:

– difuzare de spoturi publicitare la TV, radio, spaţii publice etc;

– afişaj;

– discursuri;

– media creativă/neconvenţională;

– difuzare de pliante, broşuri, fly-ere etc.

Caracteristicile publicului ţintă:

– locul unde se găseşte la o anumită oră;

– nivel de pregătire;

– vârstă etc.

Tehnici de comunicare:

– scriitura;

– comunicarea de masă;

– comunicarea internă;

– comunicarea personalizată.

ORGANIZAREA DE EVENIMENTE

1. Organizarea bazei de date cu participanţi

1.1. Baza de date se organizează conform tipului de eveniment şi publicurilor- ţintă identificate de manager;

1.2. In organizarea bazei de date se ţine cont de dispoziţiile conducerii.

1.3. Datele organizate sunt actuale, specifice, concrete şi veridice.

2. Transmite invitaţiile participanţilor

2.1. Distribuirea invitaţiilor se face conform listei aprobate de manager;

2.2. Distribuirea invitaţiilor se face respectând termenul prevăzut în graficul de desfăşurare al evenimentului;

2.3. Transmiterea invitaţiilor este urmată de telefoane de verificare a primirii invitaţiei şi

confirmare a participării.

3. Menţine legătura cu furnizorii 

3.1. Furnizorii sunt aleşi în funcţie de resursele alocate desfăşurării evenimentului;

3.2. Menţinerea relaţiilor presupune rezolvarea neconformităţilor apărute pe parcursul

colaborării;

3.3. Calitatea şi promptitudinea furnizorilor sunt evaluate permanent pentru a putea fi ajustată baza de date a furnizorilor pentru evenimente viitoare.

4. Participă la implementarea evenimentului

4.1. Participarea este activă.

4.2. Participarea vizează receptarea de probleme/subiecte şi rezolvarea unor situaţii neconforme.

4.3. Participarea presupune dinamizarea desfăşurării evenimentului şi medierea întâlnirilor.

5. Distribuie scrisorile de mulţumire participanţilor

5.1. Scrisorile distribuite respectă regulile de protocol;

5.2. Prezentarea grafica a scrisorilor şi mesajul vor fi în concordanţă cu misiunea, valorile, identitatea companiei/ persoanei/ instituţiei organizatoare a evenimentului;

5.3. Transmiterea scrisorilor de mulţumire se face imediat după terminarea evenimentului şi pot determina transmiterea feedback-ului de către participanţi.

Tipuri de evenimente:

– conferinţe de presă;

– simpozioane;

– expoziţii;

– adunări generale ale acţionarilor;

– team-building;

– petreceri ale angajaţilor;

– aniversări ale companiei;

– seminarii;

– gale de premiere etc.

Publicuri ţintă:

– mass-media (grupurile de presă scrisă şi audiovizuală) şi mediul Internet;

– opinia publică sau publicul extern (cetăţeanul şi contribuabilul obişnuit şi impersonal);

– publicul intern (salariaţii, administratorii, diverse comitete si organizaţii interne, sindicatele interne);

– instituţiile şi fondurile financiare, băncile, bursele, societăţile de rating şi de asigurări);

– acţionarii, obligatarii, instituţiile şi organismele puterii de stat şi ale administraţiei publice;

– partidele politice şi orice alte grupuri de interese politice şi civice, asociaţii profesionale, fundaţii culturale, cluburi etc.

PARTICIPAREA LA EFICIENTIZAREA COMUNICĂRII ÎN ORGANIZAŢIE

1. Colectează informaţii 

1.1. Informaţiile despre organizaţie sunt fidele şi valide.

1.2. Sursele de informare sunt sigure/ verificate.

2. Analizează informaţii 

2.1. Informaţiile sunt analizate cu realism;

2.2. Clasarea informaţiilor se face cu spirit de răspundere.

2.3. Analiza informaţiilor creează premizele realizării unei diagnoze corecte a comunicării şi procesului decizional din organizaţie.

3. Propune programe de integrare/ fidelizare a angajaţilor organizaţiei

3.1. Instrumentele de motivare identificate dezvoltă un sentiment de mândrie, de integrare în organizaţie/ de apartenenţă la organizaţie.

3.2. Programele de integrare/ fidelizare propuse modifică atitudinea angajaţilor.

3.3. Prin programele de integrare/ fidelizare propuse se previn şi se mediază conflicte.

3.4. Programele de integrare/ fidelizare propuse sunt îmbunătăţite în permanenţă.

4. Propune măsuri ameliorative 

4.1. Măsurile propuse duc la fluidizarea comunicării în organizaţie.

4.2. Măsurile propuse determina o abordare a situaţiilor consistentă, coerentă, persuasivă, orientată spre prevenirea şi rezolvarea problemelor.

4.3. Prin măsurile propuse se îmbunătăţesc metodele de promovare a imaginii managerului/ organizaţiei.

MENŢINEREA RELAŢIILOR CU MASS-MEDIA

1. Construieşte baza de date a persoanelor de contact

2.1. Baza de date este selectivă, completându-se cu jurnalişti şi oameni de producţie în funcţie de tipul relaţiei de lucru şi disponibilitate.

2.2. Relaţiile create sunt actuale, specifice, concrete şi veridice.

2.3. Baza de date se realizează în funcţie de canalele mediatice alese de manager.

2. Actualizează baza de date 

3.1. Baza de date se actualizează pe baza informaţiilor din surse sigure.

3.2. La actualizarea bazei de date se are în vedere accesarea unor surse noi.

3.3. Actualizarea presupune contactul direct cu persoanele vizate.

3. Menţine relaţii formale cu jurnaliştii

4.1. Relaţiile cu jurnaliştii sunt concrete, actuale, specifice şi veridice.

4.2. Relaţiile se menţin şi se consolidează în permanenţa.

PREGĂTIREA ÎNTÂLNIRILOR DE LUCRU

1. Identifică tematica întâlnirii 

1.1. Tematica este identificată din surse interne, relaţii de afaceri, evenimente diverse.

1.2. Tematica identificată se găseşte în concordanţă directă cu tipul sursei generatoare şi specificul activităţilor de relaţii publice.

2. Elaborează agenda întâlnirii 

2.1. Agenda întâlnirii este stabilită cu realism şi obiectivitate.

2.2. Planificarea întâlnirii şi lista de necesar se fac în funcţie de resursele alocate şi tipul

întâlnirii.

2.3. Convocarea participanţilor se face pe baza agendei întâlnirii.

3. Asigură condiţiile de desfăşurare ale întâlnirii

3.1. Resursele vor fi alocate pe baza listei de urmărire.

3.2. Condiţiile de desfăşurare sunt asigurate cu atenţie sporită şi spirit de răspundere.

3.3. Neconformităţile sunt identificate şi rezolvate cu operativitate.

CONDIŢIILE POSTULUI DE MUNCĂ

· Program de lucru:  

___________________________________________________________________
